કફ બ્રેસલેટમાં તમને એકથી એક ચડિયાતી ડિઝાઇન અને પૅર્ટન જોવા મળે છે જેમાં ઝિગઝૅગ ડિઝાઇન, ફ્લાવરની ડિઝાઇન, પાનની ડિઝાઇન, ફેધરનો શેપ વગેરે ડિઝાઇનોમાં કફ બ્રેસલેટને એક અલગ જ લુક મળે છે. એ સિવાય ઇજિપ્શિયન સંસ્કૃતિ, આદિવાસી સંસ્કૃતિ અને રોમન સંસ્કૃતિ જેવી વિવિધ સંસ્કૃતિની યાદ અપાવતાં કફ બ્રેસલેટ પણ ઘણાં લોકપ્રિય થયાં છે. કફ બ્રેસલેટમાં તમને વિવિધ પૅટર્ન પણ જોવા મળે છે જેમાં બ્રેસલેટના સેન્ટરમાં સિંગલ મોટો સ્ટોન હોય છે. કેટલાંક કફ બ્રેસલેટમાં લટકતી ચેઇન પણ હોય છે. કફ બ્રેસલેટ ગોલ્ડનાં, ગોલ્ડ પ્લેટેડ, ડાયમન્ડનાં, મોતીનાં, બીડ્સનાં, લાકડાનાં, કલરિંગ સ્ટોનવાળાં, લેધરનાં, ઑક્સિડાઇઝ્ડ, ક્રિસ્ટલનાં, અમુક ધાતુનાં જેમ કે મેટલ-ગોલ્ડ-સિલ્વર વાયરથી બનાવેલાં, સિલ્વરનાં, કૉપરનાં, ઍનિમલ-પ્રિન્ટેડ હોય છે. અમુક કફ બ્રેસલેટમાં ગોલ્ડ ઉપર માત્ર કલરિંગ સ્ટોન જ હોય છે. ઍનિમલ-પ્રિન્ટેડ સિવાય તમને ઍનિમલના શેપનાં પણ કફ બ્રેસલેટ જોવા મળે છે જેમાં ઘુવડ, સ્ટાર ફિશ, નાગ અને સ્પાઇડરના શેપ જોવા મળે છે.